|  |
| --- |
| Številka: 0070-28/2021/11 |
| Ljubljana, 16. 6. 2021 |
| EVA: 2021-2711-0022 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Uredba o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov – predlog za obravnavo** |
| **1. Predlog sklepov vlade:** |
| Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na … seji dne … pod točko … sprejela naslednji**SKLEP**Vlada Republike Slovenije je izdala Uredbo o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov ter jo objavi v Uradnem listu Republike Slovenije. Mag. Janja GARVAS HOČEVAR v. d. generalnega sekretarjaPriloga:* predlog Uredbe o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov

Prejmejo:* Ministrstvo za zdravje,
* Ministrstvo za finance,
* Ministrstvo za javno upravo,
* Služba Vlade Republike Slovenije za zakonodajo
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Vesna Kerstin Petrič, generalna direktorica Direktorata za javno zdravje, Ministrstvo za zdravje
* mag. Vesna Marinko, vodja Sektorja za krepitev zdravja in preprečevanje odvisnosti, Ministrstvo za zdravje
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| / |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:**(Samo če izberete DA pod točko 6.a.) |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
| / | / | / | / |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| / | / | / | / |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
| / | / | / |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Izvajanje predlagane uredbe nima posledic za državni proračun. Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev** |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| Osnutek predloga Uredbe o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov (EVA 2021-2711-0022) je bil 15. 2. 2021 objavljen na portalu E-demokracija, kjer je imela zainteresirana javnost možnost podajanja pripomb do 1. 3. 2021.Datum objave: 15. 2. 2021Pripomb in predlogov s strani zainteresirane javnosti nismo prejeli.Javnost je bila vključena v pripravo gradiva v skladu z Resolucijo o normativni dejavnosti (Uradni list RS, št. 95/09). |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  **Janez Poklukar** **minister**  |

**PRILOGA**

**PREDLOG**

**(EVA 2021-2711-0022)**

Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) Vlada Republike Slovenije izdaja

UREDBO

o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov

1. člen

(vsebina)

Ta uredba določa pristojni organ za izvajanje Izvedbene uredbe Komisije (EU) 2018/574 z dne 15. decembra 2017 o tehničnih standardih za vzpostavitev in delovanje sistema sledljivosti tobačnih izdelkov (UL L št. 96 z dne 16. 4. 2018, str. 7), zadnjič popravljene s Popravkom (UL L št. 252 z dne 8. 10. 2018, str. 47), (v nadaljnjem besedilu: Izvedbena uredba 2018/574/EU), način imenovanja subjekta, odgovornega za ustvarjanje in izdajo posebnih identifikacijskih oznak, nacionalnega skrbnika sistema repozitorijev in ključne elemente pogodb o hrambi podatkov, ki se sklenejo kot del sistema sledljivosti tobačnih izdelkov.

2. člen

(pristojni organi)

Pristojni organ za izvajanje Izvedbene uredbe 2018/574/EU je ministrstvo, pristojno za zdravje, za izvajanje te uredbe pa Uprava Republike Slovenije za javna plačila (v nadaljnjem besedilu: UJP) in Finančna uprava Republike Slovenije (v nadaljnjem besedilu: FURS).

3. člen

(izdajatelj identifikacijskih oznak)

(1) Izdajatelja, odgovornega za ustvarjanje in izdajo posebnih identifikacijskih oznak iz prvega odstavka 3. člena Izvedbene uredbe 2018/574/EU (v nadaljnjem besedilu: izdajatelj), na podlagi predhodno izvedenega javnega razpisa s sklepom imenuje generalni direktor UJP.

(2) UJP z izbranim izdajateljem sklene pogodbo, v kateri se uredijo medsebojna razmerja v zvezi z ustvarjanjem in izdajo identifikacijskih oznak iz prejšnjega odstavka.

4. člen

(javni razpis)

(1) Pogoji in merila za izbiro izdajatelja se določijo v skladu z Izvedbeno uredbo 2018/574/EU. Razpisna dokumentacija poleg pogojev in meril za izbiro vsebuje tudi vzorec pogodbe.

(2) Javni razpis za izbiro izdajatelja se objavi v Uradnem listu Republike Slovenije.

5. člen

(komisija)

(1) Za izvedbo javnega razpisa iz prejšnjega člena generalni direktor UJP imenuje komisijo, ki jo sestavljajo predsednik in najmanj dva člana, ki so predstavniki:

‒ UJP, predsednik,

‒ ministrstva, pristojnega za zdravje, en član, in

‒ FURS, en član.

(2) Komisija opravi pregled prispelih vlog in pisno pozove vlagatelje, katerih vloge niso bile popolne, naj jih dopolnijo v osmih dneh od prejema poziva za dopolnitev.

(3) Nepopolne vloge, ki jih vlagatelji v roku iz prejšnjega odstavka ne dopolnijo, se zavržejo.

(4) Po poteku roka za dopolnitev vlog iz drugega odstavka tega člena komisija oceni popolne vloge na podlagi pogojev in meril iz razpisne dokumentacije. Komisija o opravljenem pregledu prispelih vlog in ocenjevanju popolnih vlog vodi zapisnik.

(5) Na podlagi ocene popolnih vlog komisija pripravi predlog za imenovanje izdajatelja, ki ga podpišejo predsednik in člani komisije, ter ga predloži generalnemu direktorju UJP.

6. člen

(sklep o imenovanju)

(1) Generalni direktor UJP s sklepom o imenovanju imenuje izdajatelja za obdobje petih (5) let.

(2) Generalni direktor UJP pred izdajo sklepa iz prejšnjega odstavka pridobi soglasje ministra, pristojnega za finance, in ministra, pristojnega za zdravje.

(3) Zoper sklep iz prvega odstavka tega člena je dovoljena pritožba, ki se vloži pri UJP v 15 dneh od vročitve sklepa. O pritožbi odloča ministrstvo, pristojno za finance.

(4) Zoper odločitev ministrstva, pristojnega za finance, je dovoljen upravni spor.

7. člen

(pristojnost izdajatelja)

Imenovani izdajatelj izdaja identifikacijske oznake za izdelke, ki se dajejo na trg v Republiki Sloveniji.

8. člen

(nacionalni skrbnik)

Nacionalni skrbnik sistema repozitorija iz točke (k) prvega odstavka 25. člena Izvedbene uredbe 2018/574/EU je FURS.

9. člen

(pogodbe o hrambi podatkov)

Pogodbe o hrambi podatkov, ki se sklenejo kot del sistema sledljivosti tobačnih izdelkov, vsebujejo elemente, ki jih določa Delegirana uredba Komisije (EU) 2018/573 z dne 15. decembra 2017 o ključnih elementih pogodb o hrambi podatkov, ki se sklenejo kot del sistema sledljivosti tobačnih izdelkov (UL L št. 96 z dne 16. 4. 2018, str. 1).

**PREHODNE IN KONČNA DOLOČBA**

10. člen

(prenos pravic in obveznosti)

(1) Z dnem uveljavitve te uredbe preneha veljati Uredba o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov (Uradni list RS, št. 14/19).

(2) Ne glede na prejšnji odstavek razpisna dokumentacija, sklep o imenovanju izdajatelja in pogodba, ki je bila sklenjena med izdajateljem in ministrstvom, pristojnim za zdravje, ter drugi dokumenti ministrstva, pristojnega za zdravje, izdani na podlagi uredbe iz prejšnjega odstavka, (v nadaljnjem besedilu: dokumentacija), ostanejo v veljavi.

(3) Z dnem uveljavitve te uredbe UJP postane pogodbena stranka ter prevzame vse pravice in obveznosti ministrstva, pristojnega za zdravje, ki so določene v pogodbi iz prejšnjega odstavka, ministrstvo, pristojno za zdravje, pa UJP izroči dokumentacijo v 30 dneh od uveljavitve te uredbe.

11. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

Št. ………

Ljubljana, dne ……. 2021

EVA 2021-2711-0022

**Vlada Republike Slovenije**

**Janez Janša**

**predsednik**

**OBRAZLOŽITVE ČLENOV**

K 1. členu

Ta splošna določba opredeljuje vsebino uredbe, ki zajema pristojni organ za izvajanje Izvedbene uredbe Komisije (EU) 2018/574 z dne 15. decembra 2017 o tehničnih standardih za vzpostavitev in delovanje sistema sledljivosti tobačnih izdelkov (UL L št. 96 z dne 16. 4. 2018, str. 7), zadnjič popravljene s Popravkom (UL L št. 252 z dne 8. 10. 2018, str. 47), (v nadaljnjem besedilu: Izvedbena uredba 2018/574/EU), način imenovanja subjekta, ki bo odgovoren za ustvarjanje in izdajo posebnih identifikacijskih oznak, nacionalnega skrbnika sistema repozitorijev in ključne elemente pogodb o hrambi podatkov, ki se sklenejo kot del sistema sledljivosti tobačnih izdelkov.

K 2. členu

Člen določa pristojni organ za izvajanje Izvedbene uredbe 2018/574/EU, ki je ministrstvo, pristojno za zdravje. Za izvajanje te uredbe pa sta pristojna Uprava Republike Slovenije za javna plačila (v nadaljnjem besedilu: UJP) in Finančna uprava Republike Slovenije (v nadaljnjem besedilu: FURS).

K 3. členu

Člen opredeljuje način izbire in imenovanja izdajatelja, odgovornega za ustvarjanje in izdajo posebnih identifikacijskih oznak iz prvega odstavka 3. člena Izvedbene uredbe 2018/574/EU. Izdajatelja imenuje generalni direktor UJP na podlagi predhodno izvedenega javnega razpisa.

Drugi odstavek določa, da se z izbranim izdajateljem sklene pogodba, v kateri se uredijo medsebojna razmerja v zvezi z ustvarjanjem in izdajo identifikacijskih oznak.

K 4. členu

Člen določa, da se pogoji in merila za izbiro izdajatelja določijo v skladu z Izvedbeno uredbo 2018/574/EU. Razpisna dokumentacija mora poleg pogojev in meril za izbiro vsebovati tudi vzorec pogodbe. Javni razpis za izbiro izdajatelja se objavi v Uradnem listu Republike Slovenije.

K 5. členu

Člen opredeljuje komisijo, ki jo za izvedbo javnega razpisa imenuje generalni direktor UJP. Prav tako določa postopek, po katerem komisija opravi izbirni postopek, in določa, da komisija na podlagi ocene popolnih vlog pripravi predlog za imenovanje izdajatelja, ki ga podpišejo predsednik in člani komisije, ter ga predloži generalnemu direktorju UJP.

K 6. členu

Člen določa, da generalni direktor UJP s sklepom imenuje izdajatelja za obdobje petih (5) let. Generalni direktor UJP pred izdajo sklepa pridobi soglasje ministra, pristojnega za finance, in ministra, pristojnega za zdravje.

Tretji odstavek določa, da je zoper sklep dovoljena pritožba, ki se vloži pri UJP v 15 dneh od vročitve sklepa. O pritožbi odloča ministrstvo, pristojno za finance.

Četrti odstavek določa, da je zoper odločitev ministrstva, pristojnega za finance, dovoljen upravni spor.

K 7. členu

Člen določa, da imenovani izdajatelj izdaja identifikacijske oznake za izdelke, ki se dajejo na trg v Republiki Sloveniji. Navedena določba skladno z drugim odstavkom 4. člena Izvedbene uredbe 2018/574/EU uvaja izjemo, po kateri je pristojni izdajatelj identifikacijskih oznak subjekt, imenovan za državo članico, na katere trg se izdelki dajejo, kadar tako zahtevo določa navedena država članica.

K 8. členu

Člen določa nacionalnega skrbnika sistema repozitorija iz točke (k) prvega odstavka 25. člena Izvedbene uredbe 2018/574/EU.

K 9. členu

Člen določa, da morajo pogodbe o hrambi podatkov, ki se sklenejo kot del sistema sledljivosti tobačnih izdelkov, vsebovati elemente, ki jih določa Delegirana uredba Komisije (EU) 2018/573 z dne 15. decembra 2017 o ključnih elementih pogodb o hrambi podatkov, ki se sklenejo kot del sistema sledljivosti tobačnih izdelkov (UL L št. 96 z dne 16. 4. 2018, str. 1).

K 10. členu

Prvi odstavek določa, da z dnem uveljavitve te uredbe preneha veljati Uredba o izvajanju Izvedbene uredbe (EU) o tehničnih standardih za vzpostavitev in delovanje sistema sledljivosti tobačnih izdelkov (Uradni list RS, št. 14/19).

Drugi odstavek določa, da razpisna dokumentacija, sklep o imenovanju izdajatelja in pogodba, ki je bila sklenjena med izdajateljem in ministrstvom, pristojnim za zdravje, ter drugi dokumenti ministrstva, pristojnega za zdravje, izdani na podlagi uredbe iz prejšnjega odstavka, (v nadaljnjem besedilu: dokumentacija), ostanejo v veljavi.

Tretji odstavek določa, da z dnem uveljavitve te uredbe UJP postane pogodbena stranka ter prevzame vse pravice in obveznosti ministrstva, pristojnega za zdravje, ki so določene v pogodbi iz prejšnjega odstavka, ministrstvo, pristojno za zdravje, pa UJP izroči dokumentacijo v 30 dneh od uveljavitve te uredbe.

K 11. členu

Člen določa začetek veljavnosti uredbe.